અમદાવાદ: આજે જીએસટી કાઉન્સિલની મહત્ત્વની બેઠક મળી રહી છે. બેઠકમાં સીજીએસટી, એસજીએસટી, આઇજીએસટી સહિત કઇ કોમોડિટી ઉપર કેટલો ટેક્સ લાદવામાં આવશે તે અંગેનો પણ નિર્ણય લેવાય તેવી પૂરેપૂરી શક્યતા છે. દરમિયાન નવી જીએસટીની કર વ્યવસ્તા અંતર્ગત તમાકુ અને તમાકુની બનાવટની ચીજવસ્તુઓ ઉપર કોઇ પણ પ્રકારની રાહત ન આપવાની માગ વોલેન્ટરી હેલ્થ એસોસિયેશન ઓફ ઇન્ડિયાએ કરી છે. એટલું જ નહીં ૨૮ ટકાનો જીએસટીનો ઊંચો ટેક્સ લાદવાની સાથેસાથે તમાકુ સંબંધી તમામ પ્રોડક્ટ ઉપર વધુમાં વધુ સેસ નાખવાની માગ પણ હેલ્થ એસોસિયેશન દ્વારા કરાઇ છે.